Diari Oficial de la Generalitat Valenciana


Sumari del DOGV 4308, del 06-08-2002 (2002/8780)

ACORD de 30 de juliol de 2002, del Govern Valencià, pel qual es declara d'interés comunitari l'instal·lació d'una central hortofructícola i magatzem per a flor tallada en el terme municipal de Pilar de la Horadada.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4308

Data del DOGV
:   06-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/8780


Data del document
:   30-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Pilar de la Horadada
    * pla d'urbanisme
    * fruticultura
    * floricultura

ACORD de 30 de juliol de 2002, del Govern Valencià, pel qual es declara d'interés comunitari l'instal·lació d'una central hortofructícola i magatzem per a flor tallada en el terme municipal de Pilar de la Horadada. [2002/8780]
  
El Govern Valencià, en la reunió del dia 30 de juliol de 2002, va adoptar l'Acord següent:
  
Antecedents de fet
  
Primer
  
Amb data 9 de maig de 2000, l'Ajuntament de Pilar de la Horadada va presentar en el Servei Territorial d'Alacant de la Direcció General d'Urbanisme i Ordenació Territorial, instància i documentació complementària formulada pel Sr. Juan Antonio Carrasco Belmonte, en representació de la cooperativa Surinver, SCL, en què sol·licitava la declaració d'interés comunitari per a la instal·lació pel procediment extraordinari de l'article 20 de la Llei 4/1992, de 5 de juny, sobre Sòl No Urbanitzable, d'una central hortofructícola i magatzem per a flor tallada, en les parcel·les 29, 64, 65, 66 i 77, del polígon cadastral núm. 7, en sòl no urbanitzable del terme municipal de Pilar de la Horadada, inscrita en el Registre de la Propietat d'Orihuela, finques núm. 16.786, 13.717, 11.562, 10.903 i una cinquena procedent per segregació de la 1.514.
  
Amb data 21 de juliol de 2000, es va presentar nova documentació pels interessats i per l'Ajuntament, en compliment del que ha requerit la Comissió Informativa d'Urbanisme en la sessió de 6 de juny de 2000.
  
Segon
  
La documentació aportada està integrada per memòria informativa i justificativa de l'ordenació, escriptures de propietat dels terrenys, plànols d'informació urbanística i d'ordenació, estudi economicofinancer, pla d'etapes, i estudi d'impacte ambiental. En esta queden definides les característiques de l'ordenació proposada, i es preveuen totes les obres de connexió amb les xàrcies generals d'infraestructures i serveis públics necessaris per al funcionament de l'activitat.
  
Tercer
  
L'Ajuntament de Pilar de la Horadada, mitjançant acord plenari de 3 d'abril de 2000, va informar favorablement sobre l'actuació als efectes previstos en l'article 20 de la Llei 4/1992, de la Generalitat Valenciana, sobre Sòl No Urbanitzable, considerant que la sol·licitud s'ajusta a les condicions de les Normes Urbanístiques per a esta classe de sòl, la inexistència en el terme municipal d'extensió de sòl urbà o urbanitzable amb capacitat suficient per a l'actuació, així com per l'important desenvolupament que suposarà l'actuació per al desenvolupament del sector economicoagrari de la zona. Al mateix temps indica que les obres previstes de sanejament, aigua potable i xàrcia viària s'ajusten a les condicions establides pel propi Ajuntament, sense perjuí de les autoritzacions que hagen d'atorgar altres organismes públics i proposa la substitució dels deures de cessió de sòl dotacional públic pel pagament de l'execució d'infraestructures públiques addicionals.
  
Quart
  
La Direcció General d'Urbanisme i Ordenació Territorial de la Conselleria d'Obres Públiques, Urbanisme i Transports, mitjançant escrit de 5 d'octubre de 2000, va requerir la promotora perquè aportara informes de les administracions titulars de les vies que donen accés a l'activitat que se sol·licita a fi que aclarira la seua viabilitat i adequació respecte al trànsit previst, així com l'oportuna quantificació de la cessió de sòl per a dotacions públiques en els termes expressats en l'article 14 del Reglament de Planejament de la Comunitat Valenciana, i el promotor ho va complir, mitjançant escrit rebut el 24 de novembre de 2000, al qual va adjuntar informe favorable de Carreteres d'esta Conselleria, respecte als accessos previstos, i informe igualment favorable, de 13 de novembre de 2000 emés pel tècnic municipal.
  
Respecte de la quantificació de les cessions de sòl per a dotacions públiques, aporta la promotora, amb data d'entrada 30 de gener de 2001, l'acceptació pel ple de l'Ajuntament de Pilar de la Horadada, de 22 de gener de 2001, de la proposta de conveni presentat per Surinver, SCL, juntament amb el pressupost desglossat. Amb data 7 de març de 2001 se remet el conveni urbanístic subscrit entre l'Ajuntament de Pilar de la Horadada i la promotora el dia 2 de març de 2001.
  
Cinqué
  
Amb data 27 de març de 2001, el conseller d'Obres Públiques, Urbanisme i Transports va resoldre admetre a tràmit i sotmetre a informació pública, durant el termini de 20 dies, la iniciativa proposada per la mercantil Surinver, SCL, així com l'estudi d'impacte ambiental de l'activitat citada mitjançant anunci publicat en el DOGV núm. 3.974, de 5 d'abril de 2001, i en el diari El Mundo de 3 d'abril de 2001, donant, així mateix, audiència als confrontants, sense que haja sigut formulada cap al·legació.
  
En la dita resolució es va exigir la necessitat de resoldre satisfactòriament la qüestió dels accessos a la instal·lació, i s'ha de millorar el disseny de la rotonda proposada, segons es va indicar en l'informe de la Divisió de Carreteres de la Conselleria d'Obres Públiques, Urbanisme i Transports, de 10 de novembre de 2000.
  
Amb data 27 d'abril de 2001, la Divisió de Carreteres emet informe favorable sobre el nou disseny de la rotonda presentat pel promotor.
  
Sisé
  
Amb data 15 de gener de 2002, la Direcció General de Planificació i Gestió del Medi de la Conselleria de Medi Ambient, emet l'oportuna declaració d'impacte ambiental, estimant acceptable el referit projecte d'actuació integral per a naus hortofructícoles i magatzem per a flor tallada, amb una sèrie de condicionants addicionals que haurà de complir per a la realització de les obres i el funcionament de l'activitat. Declaració d'impacte ambiental esta que es troba en l'expedient i que ha sigut notificada als interessats, i a la quals ens remetem en nom a la claredat i concisió del present acord.
  
Seté
  
La Comissió Informativa de la Comissió Territorial d'Urbanisme d'Alacant, en la sessió del dia 29 de gener de 2002, va acordar informar favorablement sobre la present sol·licitud de declaració d'interés comunitari.
  
Huité
  
El conseller d'Obres Públiques, Urbanisme i Transports el 3 d'abril del 2002, va informar favorablement sobre la present declaració d'interés comunitari
  
Nové
  
Amb data 24 d'abril de 2002 l'Àrea Jurídica emet informe sobre el present expedient.
  
Deu
  
El Servei de Coordinació de la Direcció General d'Urbanisme i Ordenació Territorial sol·licita al Servei Territorial d'Alacant, amb data 2 de maig de 2002, que emeta informe respecte a la inexistència de sòls urbans, urbanitzable o aptes per a la urbanització previstos pels planejaments vigents en els municipis de la zona, d'acord amb el que establix l'article 1.a) de l'article 20 de la Llei 4/1992, de 5 de juny, de la Generalitat Valenciana, sobre Sòl No Urbanitzable.
  
Amb data 8 de maig de 2002, emet informe tècnic el Servei Territorial d'Urbanisme i Ordenació Territorial d'Alacant en el qual s'informa de la inexistència de sòls urbans, urbanitzable o aptes per a urbanitzar adequats per a albergar l'activitat proposada en els municipis de la zona. Així mateix, comunica que seria inadequada la seua implantació atesa la superfície que precisa en el sòl urbanitzable sense desenvolupar disponible en el terme municipal de Pilar de la Horadada.
  
Onzé
  
Amb data 20 de juny de 2002, la Direcció General de Planificació i Gestió del Medi de la Conselleria de Medi Ambient emet resolució en què, a la vista de la documentació complementària presentada per la promotora a fi de donar compliment als condicionants establits en la declaració d'impacte ambiental i a la vista del certificat de l'Ajuntament de Pilar de la Horadada, en el qual es fa constar l'aprovació per la corporació municipal de la inclusió en les Normes Urbanístiques elaborades per a l'actuació integral de les mesures correctores proposades, manifesta el següent:
  
?Acceptar les modificacions anteriorment avaluades corresponents al projecte de ?Actuació Integral per a naus hortofructícoles i magatzem per a flor tallada- i el seu corresponent Estudi d'Impacte Ambiental, mitjançant Declaració d'Interés Comunitari en sòl no urbanitzable comú, que afecta el terme municipal de Pilar de la Horadada (Alacant), promogut per la mercantil Surinver, SCL, sempre que este es desenvolupe d'acord amb el que estableix la documentació presentada i es complisca la resta dels condicionants de la Declaració d'Impacte Ambiental formulada per la directora general de Planificació i Gestió del Medi en data 15 de gener de 2002.-
  
Fonaments de dret
  
Primer
  
La sol·licitud formulada ha de resoldre's a l'empara del que disposa la Llei 4/1992, de 5 de juny, de la Generalitat Valenciana, sobre Sòl No Urbanitzable, i s'ha de substanciar pel procediment de declaració d'interés comunitari a què es referix l'article 8.2 de la Llei en relació amb l'article 20 d'esta.
  
De conformitat amb l'últim dels preceptes legals, les edificacions i instal·lacions destinades a activitats industrials, terciàries o de serveis que, entre altres, necessiten l'ocupació d'una superfície major de 4 ha o exigisquen de més de 8.000 m² construïts, només podran realitzar-se com a actuacions integrals previ compliment de les condicions exigides pel paràgraf primer del citat article.
  
A la vista de les característiques concurrents en l'actuació pretesa no hi ha dubte que la via procedimental adequada per a la resolució de l'expedient és el procediment extraordinari previst en l'article citat una vegada constatat que es complixen les condicions fixades en el número 1 de tal precepte.
  
Segon
  
Els paràmetres de l'actuació reflectits en el projecte resulten els següents:
  
Instal·lació: central hortofructícola dedicada a l'elaboració, manipulació, comercialització i conservació, sense transformació, de productes hortofructícoles, manipulació de flors i plantes ornamentals i comerç de matèries primeres agràries.
  
La comercialització és fonamentalment a l'engròs, i es limita la venda al menor a una superfície de 292,04 m2 adossada al magatzem de productes agrícoles, en allò que afecta la central pròpiament dita, de 24,96 m2 quant al magatzem de flors tallades, i de 292,04 m2 per al subministrament de productes agrícoles.
  
Superfície de parcel·la: 105.448,15 m2
  
Superfície ocupada per l'activitat: la totalitat excepte 6.465,46 m2 destinats a viari públic.
  
Parcel·la edificable: 105.448,15 m2.
  
Ocupació màx.: 40,12%.
  
Alçària max. de cornisa: 12 m.
  
Nombre màxim de plantes: 2.
  
Edificabilitat: 0,4012 m2/m2 (42.306,75 m2 construïts).
  
Separació límits: > 3 m i > 5 m a alineacions oficials i camins, en els termes dels articles 150.3.3 i 192 de les Normes Urbanístiques del PG de Pilar de la Horadada.
  
Aparcaments: 1 plaça cada 200 m2 construïts
  
Altres: es podrà construir un habitatge per a conserge o vigilant integrat en l'edificació principal de nau industrial.
  
Tercer
  
La tramitació de l'expedient ha sigut formalment correcta i ha complit les exigències processals establides en l'article 20.2 de la Llei 4/1992, de 5 de juny, de la Generalitat Valenciana, sobre Sòl No Urbanitzable.
  
Quart
  
A la vista del projecte i dels informes evacuats en la tramitació del present expedient cal ponderar els següents aspectes:
  
a) Les característiques de l'actuació necessiten disposar d'una superfície de grans dimensions, i són igualment importants les necessitats constructives de la indústria, i no és possible la seua localització dins dels sòls urbans o urbanitzable existents en els municipis de la zona.
  
b) L'actuació resol els serveis que demanda el seu establiment sense que es produïsca una sobrecàrrega de demanda de les infraestructures existents, i cal destacar, a estos efectes, que s'ha resolt satisfactòriament la qüestió relativa als accessos a la instal·lació i l'exigència de millorar el disseny de la rotonda proposada, i ha sigut emés per l'Oficina del Pla de Carreteres de la Conselleria d'Obres Públiques, Urbanisme i Transports, amb data 19 de maig de 2001, informe favorable al nou disseny ja que complix les especificacions imposades en anteriors informes-
  
c) La mercantil promotora de l'actuació assumix el compliment de les obligacions, deures i cessions pròpies de l'adjudicatari d'un programa d'actuació, no inferiors a les legalment exigibles en sòl urbanitzable si bé es materialitzaren en els termes que es deriven del conveni urbanístic de 2 de març de 2001, subscrit entre l'Ajuntament de Pilar de la Horadada i el promotor, i queda resolta la quantificació de les cessions de sòl per a dotacions públiques tal com preceptua l'article 14 del Reglament de Planejament de la Comunitat Valenciana.
  
d) L'actuació sol·licitada és d'implantació adequada des del punt de vista de l'ordenació territorial ja que s'efectua en sòl no urbanitzable, no mereixedor de cap protecció.
  
Des del punt de vista econòmic i social, l'actuació aporta solucions, sens dubte, al desenvolupament de la zona.
  
Cinqué
  
El Govern Valencià és l'òrgan competent per a la resolució de l'expedient, amb la consegüent aprovació de l'ordenació i definició del corresponent ús i aprofitament, en virtut del que disposa l'article 20 de la Llei 4/1992, de 5 de juny, de la Generalitat Valenciana, sobre Sòl No Urbanitzable, a proposta del conseller d'Obres Públiques, Urbanisme i Transports.
  
Vistos els preceptes legals citats i la resta de general i pertinent aplicació i a proposta del conseller d'Obres Públiques, Urbanisme i Transports, el Govern Valencià
  
ACORDA
  
I) Aprovar definitivament l'ordenació urbanística relativa a l'atribució d'ús i aprofitament sol·licitat per la mercantil Surinver, SCL, d'una actuació integral consistent en la instal·lació d'una central hortofructícola i magatzem per a flor tallada en les parcel·les 29, 64, 65, 66 i 77, polígon 7, en sòl no urbanitzable comú del terme municipal de Pilar de la Horadada com a declaració d'interés comunitari que s'ha de desenvolupar en els termes de l'article 20 de la Llei 4/1992, de 5 de juny, de la Generalitat Valenciana, sobre Sòl No Urbanitzable.
  
La dita ordenació i declaració d'interés comunitari, així com l'adjudicació a què es fa referència en el següent apartat II, se subjectaran a les condicions especials establides en el present acord.
  
II) Adjudicar l'actuació integral esmentada en favor de l'entitat Surinver, SCL, a la qual s'atorga la legitimació necessària, als efectes de l'article 20 de la Llei 4/1992, de 5 de juny, de la Generalitat Valenciana, sobre Sòl No Urbanitzable, per a promoure la instal·lació referida.
  
III) Condicionar i vincular esta adjudicació i legitimació al fet que el promotor designat complisca i satisfaça, en la seua totalitat, totes les obligacions i càrregues de naturalesa urbanística, així com els compromisos que ha assumit al llarg de la tramitació d'este procediment, que quedaran afectats ?en favor de l'Ajuntament- per a sufragar actuacions urbanístiques públiques, i haurà de satisfer a l'Ajuntament de Pilar de la Horadada les compensacions econòmiques substitutives dels deures de cessió de terrenys d'acord amb el conveni subscrit el 2 de març de 2001. L'incompliment o no satisfacció d'estes obligacions determinarà la caducitat d'esta adjudicació i, si és procedent, de la pròpia declaració d'interés comunitari que té per objecte.
  
IV) El promotor haurà de garantir, davant de l'Ajuntament de Pilar de la Horadada, la correcta i puntual execució de la implantació en què consistix esta actuació integral per import d'almenys un 7% del cost total dels serveis i obres d'urbanització previstos. La citada garantia financera i personal de promoció haurà de prestar-se mitjançant aval, fiança o depòsit de valors, abans de l'inici de les obres.
  
V) Qualsevol canvi que es produïsca en la titularitat de la promoció de l'actuació integral necessitarà la prèvia autorització del Govern Valencià.
  
VI) L'acord d'adjudicació expressat en el precedent apartat II, sense perjuí del que disposa l'apartat III, caducarà si en el termini d'un any, comptador des de la seua publicació en el Diari Oficial de la Generalitat Valenciana, la interessada no ha sol·licitat, en condicions d'obtenir, la preceptiva llicència municipal d'obres. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys prorrogables per Resolució del conseller d'Obres Públiques, Urbanisme i Transports. L'eventual declaració de caducitat de l'adjudicació l'emetrà, arribat el cas, el conseller d'Obres Públiques, Urbanisme i Transports, a qui el present acord conferix les facultats necessàries amb eixa finalitat, previ expedient instruït amb l'audiència de l'interessat i de l'Ajuntament de Pilar de la Horadada. L'esmentada declaració, si es produïx, determinarà la suspensió temporal de la declaració d'interés comunitari d'esta actuació integral, fins que el Govern Valencià resolga una nova adjudicació d'esta o la seua suspensió definitiva.
  
A més de la citada llicència municipal d'obres, l'adjudicatari haurà d'obtenir els permisos, llicències i autoritzacions que siguen necessàries per al lícit exercici de l'activitat.
  
VII) El desenvolupament de l'actuació integral s'ajustarà al projecte presentat pel promotor-adjudicatari, amb la documentació complementària aportada durant la tramitació de l'expedient, respectant les condicions fixades per les distintes administracions que han participat en el procediment i, en especial, en la Declaració d'Impacte Ambiental, de 15 de gener de 2002, així com en la posterior Resolució de 20 de juny de 2002, de la Direcció General de Planificació i Gestió del Medi de la Conselleria de Medi Ambient, per la qual es considera que es dóna adequat compliment a determinats requisits establits en l'avantdita declaració d'impacte ambiental.
  
Les referides condicions mediambientals prevaldran i hauran de ser assumides, en qualsevol cas, abans de l'inici de les obres, tant en els projectes d'obres que desenvolupen esta sol·licitud com en el posterior manteniment i explotació de la dita instal·lació.
  
Contra el present acord, que posa fi a la via administrativa, es podrà interposar recurs potestatiu de reposició davant del Govern Valencià en el termini d'un mes, comptador des de l'endemà a la notificació d'este, d'acord amb el que establixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener; o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'este, de conformitat amb el que disposen els articles 10 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga interposar qualsevol altre recurs que estime oportú.
  
Valencia, 30 de juliol de 2002
  
El vicepresident i secretari del Govern Valencià,